প্রশাসনের একটি সূত্রে খবর, সাতমা গ্রামপঞ্চায়েতের পক্ষ থকে বারোমেনিয়া গ্রামে ৩৩ লক্ষ টাকার প্রজেক্টের কাজ হওয়ার কথা ছিল। এই টাকায় এলাকায় পুকুর খনন, জমি সমতল, এলাকায় একটি সাব মার্সেবেল পাম্প বসানো এবং সব থকে বড় যে কাজ তা হল এলাকায় একটি বড় কংক্রিটের ডাস্টবিন তৈরি। যেই ডাস্টবিনটিতে বর্জ্য পদার্থ থেকে জৈব সার তৈরি হবে। এলাকার বাসিন্দাদের অভিযোগ কোন কাজই সেই ভাবে হয়নি। পুকুর খননের কাজ মেশিন দিয়ে করা হয়েছে। স্থানীয় মানুষদের কাজ থেকে বঞ্চিত করা হয়েছে। হাতে গোনা কয়েক জনকে কাজ দেওয়া হলেও তাদের কোন টাকা দেওয়া হয়নি। পুকুরের কাজ সম্পুর্ন করা হয়নি।